Rijeka, 1. prosinca 2020.g.

**PRIOPĆENJE ZA MEDIJE**

**BALTHAZAROVO DJEČJE IGRALIŠTE PREMJEŠTA SE KOD ZGRADE EXPORTA NA DELTI**

**Dječje igralište, odnosno edukativna instalacija *Balthazarov Uragan*, koje je ovoga ljeta postavljeno na Molo longu u sklopu dječjeg festivala Tobogan Europske prijestolnice kulture, tik do legendarnog broda Uragan, dobit će svoj novi privremeni dom - ispred zgrade Exporta na Delti.**

Naime,  kako je ovo Balthazarovo dječje igralište nedavno bilo meta sitnih vandala i autora rasističkih poruka te kako je sama instalacija bila planirana u kontekstu drugih sadržaja koji se zbog pandemije nisu uspjeli realizirati, Sveučilište u Rijeci i RIJEKA 2020 donijeli su odluku da se instalacija premjesti na novu lokaciju, kod Exporta, gdje će se nalaziti najmanje do proljeća iduće godine. U međuvremenu, spomenuti vandalizam je prijavljen policiji, a istraga je u tijeku.

Podsjetimo, igralište je osmislio kreativni studio “Benussi & the Fish”, nastalo je kao suradnja EPK programa Dječja kuća te Slatko i slano, u organizaciji DeltaLaba – Centra za urbanu tranziciju, arhitekturu i urbanizam pri Sveučilištu u Rijeci i RIJEKE 2020, a osmišljavanje i realizaciju ove instalacije financijski je omogućio Poslovni klub PartneRi.

Vjerujemo da će na lokaciji kod Exporta ovo igralište biti manje na meti vandala i neodgovornih pojedinaca, a više služiti na korist djeci, roditeljima, prolaznicima i posjetiteljima programa u Exportu.

Unaprijed zahvaljujem na objavi priopćenja.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42